Publication: Magyar Közlöny
Issue: MK-2004-8 (Year: 2004, Number: 8)
Era: 2004-2010
Section: A) A közúti közlekedésrõl szóló 1988. évi I. törvény
Paragraph Index: 483

A) A közúti közlekedésrõl szóló 1988. évi I. törvény (a továbbiakban: Kkt.) értelmében — a helyi közút tulajdonosa a községi, fõvárosi, kerületi (a továbbiakban: települési) önkormányzat, — a helyi közút kezelõje a települési önkormányzat; a koncessziós szerzõdés alapján mûködtetett helyi közutak és mûtárgyai tekintetében a koncessziós társaság. A Szabályzat azt a célt szolgálja, hogy a helyi közutak kezelõi munkájukat a feladatok ismeretében, egységes szakmai szabályok és eljárások szerint végezzék. A helyi közutak, azok hídjai és egyéb mûtárgyai, valamint tartozékai (a továbbiakban együtt: helyi közutak) jelentõs vagyoni értéket képviselnek. A szakmai szabályoknak megfelelõen végzett közútkezelés a közlekedés biztonsága mellett a közutak állagának megóvását és használhatóságát is szolgálja. Ha a közút kezelõje a kezelõi feladatokkal — vagy azok egy részével — más szervezetet bíz meg, a Szabályzat rendelkezései e szervezetre is vonatkoznak. Ezt a megbízási szerzõdésben — vagy egyébként a megbízás során — a közút kezelõjének egyértelmûvé kell tennie, és betartását számon kell kérnie. B) A Szabályzat a szakmai szabályok összefoglalása, amely részletezi a kezelõi feladatokat és javaslatot tesz a kezelõi intézkedésekre, azok gyakoriságára.

Source: https://magyarkozlony.hu/hivatalos-lapok/3f1300618026180e41a263834607f863fcdf757f/dokumentumok/620ba227373e66fba290ef7d19ee25f87b005e27/letoltes